คืออยากสอบถามว่ายาdicloxacillinใช้รักษาสิวได้มั้ยคะ ตอนนี้สิวหัวหนองและมีสิวที่อักเสบแบบไม่มีหัวค่ะ ขอบล่วงหน้านะคะ
สวัสดีค่ะ สิวคือการอักเสบและอุดตันของรูขุมขน หากมีการติดเชื้อร่วมด้วย อาจมีลักษณะเป็นสิวอักเสบสีแดงและมีจุดหนองการรักษาสิวนั้นเบื้องต้นคือการรักษาความสะอาดของใบหน้า ใช้น้ำเปล่าหรือเจลล้างหน้าอ่อนๆล้างหน้าแค่ 2 ครั้งเช้าเย็น ใช้ยาทาเฉพาะที่เช่นยาฆ่าเชื้อกลุ่ม clindamycin หรือยากลุ่ม benzac ทาไว้ที่หน้า 5-15 นาทีแล้วล้างออกนอกจากนี้หากสิวค่อนข้างรุนแรง อาจมีข้อบ่งชี้ในการรับประทานยาฆ่าเชื้อ ยาฆ่าเชื้อที่นิยมใช้เช่น doxycycline หรือการใช้อนุพันธ์วิตามินเอมีทั้งแบบทาเฉพาะที่และแบบรับประทานส่วนยาในกลุ่ม dicloxacillin นั้น มักมีข้อบ่งชี้การใช้ในลักษณะแผลเปิดหรืแแผลถลอกมากกว่าใช้รักษาสิวอักเสบค่ะแนะนำพบแพทย์ผิวหนังเพื่อประเมินความรุนแรงของสิวและวางแผนการรักษาร่วมกันอีกครั้ง